|  |
| --- |
| Til formænd for grundejerforeningerne:  Foreningen Klitplantagen Blokhus  Rødhus Klit  Grundejerforeningen Tranum Ejstrup Strand  Fjand Sommerhusforening  Grund- Sommerhusforening Lakolk  Grundejerforeningen Vejers Strand |

Vedrørende Naturstyrelsens sommerhusgrunde

Miljø- og Fødevareministeriet har besluttet at forlænge den periode, hvor lejerne af statens sommerhusgrunde kan købe den grund, hvorpå deres sommerhus er beliggende med yderligere 5 år.

Naturstyrelsen har derfor til hensigt at anmode Vurderingsstyrelsen om en ny vurdering af samtlige grunde og sende et nyt købstilbud ud til lejerne.

I samme ombæring ønsker vi at se på den nuværende leje, da Naturstyrelsen er forpligtet til at opkræve markedslejen. I forbindelse hermed, vil vi anmode to uvildige ejendomsmæglerfirmaer om at vurdere markedslejen for samtlige af vores sommerhusgrunde. En eventuel regulering af grundlejen – i såvel opad- som nedadgående retning – vil ske i respekt for gældende lejekontrakter.

Inden de nye vurderinger iværksættes, vil vi indbyde jer til møde den 28. maj 2019 omkring processen samt en dialog omkring, hvilke kriterier, der bør lægges til grund for en sådan vurdering. I vil derfor snarest modtage en indkaldelse med dagsorden til mødet.

Eventuelle spørgsmål til ovenstående kan rettes til jura@nst.dk.

Med venlig hilsen

Kim Røjgaard

Økonomichef